കല കുവൈറ്റ് മാതൃഭാഷ സംഗമം 10ന് കുവൈറ്റ് സിറ്റി കേരള ആര്ട്ട് ലവേഴ്സ് അസോസിയേഷന്, കല കുവൈറ്റ് നടത്തി വരുന്ന സൗജന്യ മാതൃഭാഷ പഠന പദ്ധതിയുടെ ഭാഗമായി ഈ വര്ഷത്തെ മാതൃഭാഷ സംഗമം സെപ്റ്റംബര് 10ന് വെള്ളിയാഴ്ച വൈകിട്ട് 3ന് ഓണ്ലൈനായി നടത്തും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പരിപാടിയില് മുഖ്യാതിഥിയായി നാടന്പാട്ട് കലാകാരന് ജനാര്ദ്ദനന് പുതുശ്ശേരി പങ്കെടുക്കും. കുവൈറ്റില് കഴിഞ്ഞ 31 വര്ഷക്കാലമായി കല കുവൈറ്റ് നടത്തിവരുന്ന സൗജന്യ മാതൃഭാഷ ക്ലാസ്സുകള്, കഴിഞ്ഞ നാല് വര്ഷമായി കേരള സര്ക്കാറിന്റെ കീഴിലുള്ള മലയാളം മിഷന് കുവൈറ്റ് ചാപറ്ററിന്റെ സഹകരണത്തോടെയാണ് സംഘടിപ്പിക്കുന്നത്. കോവിഡ് 19 ന്റെ പശ്ചാത്തലത്തില് ക്ലാസുകള് ഓണ്ലൈനാണ്. മാതൃഭാഷ സംഗമത്തിന്റെ ഭാഗമായി മലയാളം ക്ലാസ്സുകളിലെ പഠിതാക്കളായ കുട്ടികളുടെ വിവിധ കലാ പരിപാടികളും ഒരുക്കിയിട്ടുണ്ട്. കുവൈറ്റിലെ മുഴുവന് ഭാഷാ സ്നേഹികളേയും ഈ വര്ഷത്തെ ഒണ്ലൈന് മാതൃഭാഷ സംഗമത്തിലേയ്ക്ക് സ്വാഗതം ചെയ്യുന്നതായി കല കുവൈറ്റ് പ്രസിഡന്റ് ജ്യോതിഷ് ചെറിയാന്, ജനറല് സെക്രട്ടറി സി കെ നൗഷാദ്, മാതൃഭാഷ സമിതി ജനറല് കണ്വീനര് വിനോദ് കെ ജോണ് എന്നിവര് അറിയിച്ചു.